Segmi i d-nebda awal, nmeslay-d kan ɣef wid yettmeslayen s tmaziɣt akked temnaḍt yettmeslayen s tmaziɣt. Ar tura nezmer ad d-nini tutlayt d nettat i d-lkil igerzen i wakken ad d-naf acḥal n yimezdaɣ i yettmeslayen s tmaziɣt, ɣas ulama llant tulmisin tidelsanin i yefazen (ansay n timawit aɣaray, tigemmi tadelsant, tignatin n tuddsa n tmetti…), lamaɛna deg yimsektayen-agi akk nniḍen tuget di tezrawin-agi yettwaxedmen sɣur litnuluji (ethnologie)ur zmirent ara ad awḍent ɣer wayen i texdem tutlayt.